மாமூத்களுக்கும் தற்பொழுது நாம் பார்க்கும் யானைகளுக்கும் பல்வேறு விதங்களில் நெருங்கிய தொடர்பு இருக்கிறது. எனவே, அவற்றை யானையின் மூதாதையர் என்றும் குறிப்பிடுகிறார்கள். யானையைவிட உருவத்தில் பல மடங்கு பெரியதாகவும் மிகப்பெரிய தந்தங்களையும் உடல் முழுவதும் அடர்த்தியான ரோமங்களையும் அவை கொண்டிருந்தன. பூமியின் வடக்கு அரைக்கோளத்தில் இவை அதிக அளவில் வாழ்ந்து வந்தன. பனி யுகத்துக்குப் பிறகு மாறிய காலநிலை மாற்றம் இவற்றின் அழிவுக்குக் காரணமாக இருந்திருக்கலாம் என கணிக்கப்பட்டிருந்தாலும் வேட்டை, இயற்கைச் சூழல், உணவுப் பற்றாக்குறை போன்ற பிற காரணங்களும் கூறப்படுகின்றன. உலகின் பல்வேறு பகுதிகளில் இவை வாழ்ந்ததற்கான சான்றுகள் கிடைத்திருக்கின்றன. குகைகளில் காணப்படும் பழங்கால ஓவியங்கள் பலவற்றில் மாமூத்கள் உருவங்கள் வரையப்பட்டிக்கின்றன. பல இடங்களில் அதன் புதை படிமங்கள் கண்டெடுக்கப்பட்டிருக்கின்றன.